Robert Mateja (s. 5. lokakuuta 1974, Zakopane, Puola) on puolalainen uransa lopettanut mäkihyppääjä. Mateja aloitti hyppyuransa vuonna 1993. Hänen uransa parhaat arvokisasijoitukset ovat viidennet sijat normaalimäen kilpailussa Trondheimin MM-kisoissa 1997 sekä joukkuemäessä Sapporon MM-kisoista vuonna 2007. Torinon talviolympialaisissa 2006 hän kuului Puolan viidenneksi sijoittuneeseen joukkueeseen joukkuemäen kilpailussa. Hän otti mäkihypyn Continental Cupissa yhteensä kolme osakilpailuvoittoa.